Nog 'n daling in brandstofprys verwag | Maroela Media
Petrolpryse kan op 6 November moontlik met sowat 33c daal, terwyl die groothandelprys van diesel met sowat 22c kan daal.
"Die ietwat sterker rand en dalende internasionale petroleumprodukpryse sal die hoofoorsake van so 'n daling wees, maar daar is ook 'n goeie kans dat die leiheffing wat tans op sowat 15c staan, met 'n paar sent kan daal in November," het Paul Joubert, 'n senior navorser by die Solidariteit Navorsingsinstituut, Vrydag aan Maroela Media gesê.
"Daar is egter ook 'n moontlikheid dat die departement van energie kan besluit om die groothandelswinsmarge op petrol en diesel in November te laat styg, wat 'n daling in die prys sal inperk."
Ten spyte van die verwagte dalings vir November, sal 93-oktaan petrol in Gauteng sowat R12,75 kos en diesel se groothandelprys in Gauteng sal sowat R12,38 wees. Hierdie pryse is albei steeds naby aan die historiese nominale hoogtepunte wat onderskeidelik in Augustus en September bereik is.
brandstofprys Paul Joubert petrol
Dit sal wonderlik wees! Maar hoekom is die petrol pryse nie dieselfde by alle pomp stasies nie? Ek bly in Ladysmith,KZN. By party stasies verskil dit partykeer tot 14c!